Държавен вестник, бр. 25, 2011 г., стр. 81

БРОЙ  25	
Д Ъ Р Ж А В Е Н  В Е С Т Н И К 	
СТР.  81  
включително навигационното, противопожарното, 
спасителното и животоспасяващото оборудване, 
машините и механизмите, електрооборудването, 
подемните кранове и механизми, битовите ус­
тановки, работещи с втечнен газ, съдовете под 
високо налягане и др.;
2. има разработени собствени правила, които 
се преразглеждат и усъвършенстват и не противо­
речат на действащите международни стандарти и 
договори, по които Република България е страна, 
когато извършва преглед на корпуса, преглед, 
монтаж, замяна, изпитване и поддържане на 
машините, механизмите и електрооборудването 
на кораба;
3. използва в работата си необходимото ка­
либровано оборудване, притежаващо европейски 
сертификат, когато се изисква такова за изпъл­
нение на дейността;
4. има разработени и прилага за извършване 
на преглед собствени проверовъчни листи за 
съответния вид преглед, чието съдържание съ­
ответства на изискванията на производителя и 
на Наредба № 22 от 2008 г.;
5. предостави доказателство за професионал­
ната квалификация, в т. ч. и копия от дипломи, 
удостоверения на наетите от него служители и 
информация за техните професионални качества, 
за допълнителното обучение и преквалификация; 
6. представи упълномощаване от производител, 
когато за изпълнение на дейността се изисква 
такова;
7. декларира, че ще предостави при поискване 
от Изпълнителна агенция „Морска администра­
ция“ за проверка документацията по извърше­
ните прегледи и поддръжка на наблюдаваното 
оборудване;
8. разполага с достатъчен технически и експер­
тен състав за дейността, за която кандидатства 
да извършва;
9. декларира, че носи отговорност за действията 
на наетите от него служители;
10. има поне един офис на територията на 
Република България, който да може да взема 
решения и действа във всички области във връзка 
с извършваната дейност;
11. не се контролира от корабособственици, 
корабостроители или други лица и организации, 
които имат търговски интерес в областта на про­
ектирането, постройката, оборудването, ремонта, 
експлоатацията или застраховането на корабите.
(2) Лицето по ал. 1 подава заявление за одобре­
ние, като посочва за коя дейност или дейности, 
посочени в раздел втори, кандидатства. Заявле­
нието се подава до изпълнителния директор на 
Изпълнителна агенция „Морска администрация“, 
като към него се прилагат документите по ал. 1.
Чл. 19. (1) За извършване на проверка на 
заявените обстоятелства по чл. 18, ал. 1 се на­
значава комисия със заповед на изпълнителния 
директор на Изпълнителна агенция „Морска 
администрация“. За резултатите от проверката 
се съставя протокол.
(2) При положително становище на комиси­
ята изпълнителният директор издава заповед за 
упълномощаване на лицето да извършва заявената 
дейност за срок не по-голям от 5 години.
(3) При промяна на обстоятелствата по чл. 18, 
ал. 1 лицето информира изпълнителния директор 
на Изпълнителна агенция „Морска администра­
ция“ в срок 7 работни дни от настъпването є.
Чл. 20. Изпълнителният директор отменя 
заповедта за упълномощаване:
1. при действия, които застрашават безо­
пасността на корабоплаването и опазването на 
околната среда;
2. при промяна на обстоятелствата по чл. 18, 
ал. 1, които засягат пряко и правят невъзможно 
изпълнението на възложените дейности.
Чл. 21. (1) Комисия, назначена със заповед 
на изпълнителния директор на Изпълнителна 
агенция „Морска администрация“, извършва 
проверка на дейността по всяка издадена от него 
заповед за упълномощаване най-малко веднъж на 
30 месеца или при получена жалба или сигнал.
(2) Комисията проверява обстоятелствата по 
чл. 18, ал. 1, начина и качеството на изпълнение 
и документиране на дейността, а при жалба или 
сигнал се проверяват и конкретните претенции.
(3) За проверката комисията изготвя протокол 
с констатации и предложения за коригиращи 
мерки и срокове за изпълнение или предложе­
ние за отмяна на заповедта за упълномощаване. 
Протоколът се съставя в 3 екземпляра – един 
за проверяваното лице и два за Изпълнителна 
агенция „Морска администрация“.
Допълнителни разпоредби
§ 1. Изпълнителна агенция „Морска адми­
нистрация“ уведомява незабавно Комитета по 
чл. 19 от Директива 2006/87/ЕО за всяка издаде­
на заповед за упълномощаване, за нейния срок, 
както и за нейната отмяна.
§ 2. (1) При неизпълнение на разпореждането 
инспекторите, извършващи преглед и освидетел­
стване на корабите, не издават или не потвърж­
дават валидността на корабното удостоверение 
на Общността.
(2) За неизпълнение на разпореждането на 
корабопритежателите и на капитаните на кораби, 
плаващи под българско знаме, се налагат админи­
стративни наказания съгласно глава осемнадесета 
от Кодекса на търговското корабоплаване.
Преходни и заключителни разпоредби
§ 3. Това разпореждане се издава на основание 
чл. 362 от Кодекса на търговското корабоплаване.
§ 4. На кораб, на който изтича валидността на 
корабно удостоверение или корабно удостоверение 
на Общността, след преглед на радиолокационното 
оборудване и приборите за указване скоростта на 
завиване се издава Удостоверение за инсталира­
не и изпитване, което заменя досега издаваното 
„Свидетелство за правилност на монтажа и 
годност за работа на радиолокационна станция 
и прибор за указване на скоростта на завиване“ 
съгласно чл. 39 и приложение № 27 от Наредба 
№ 5 (обн., ДВ, бр. 88 от 2004 г.; изм., бр. 109 от 
2004 г., бр. 73 от 2005 г., бр. 9, 30 и 49 от 2009 г., 
бр. 54 от 2010 г. и бр. 11 от 2011 г.).
§ 5. За корабопритежател на кораб, плаващ 
под българско знаме, това разпореждане започ­
ва да се прилага преди първото издаване или 
потвърждаване на корабното удостоверение на 
Общността.
§ 6. Контролът по изпълнение на разпорежда­
нето възлагам на главния секретар на Изпълни­
телна агенция „Морска администрация“.
§ 7. Това разпореждане влиза в сила на 1 
юни 2011 г.
Изпълнителен директор: С. Църнаклийски